ai4bharat/Pralekha huggingface dataset:
विज्ञान आणि तंत्रज्ञान मंत्रालय
हवेतून होणारे संक्रमण कमी करू शकणारे एक नाविन्यपूर्ण, हरित, नवीन प्रतिजैविक एअर फिल्टर तंत्रज्ञान
नव्याने विकसित करण्यात आलेले एअर फिल्टर सामान्यत: ग्रीन टीमध्ये आढळणाऱ्या घटकांचा वापर करून जंतूंना ‘स्वयं-स्वच्छता’ प्रणालीद्वारे निष्क्रिय करू शकते.
शिकागो विद्यापीठाच्या अहवालानुसार, अशुद्ध हवेमुळे आपले आयुष्य कमी होऊ शकते. हवेतील दूषित घटकांमुळे श्वसन रोग होतात. याचा शारीरिक तसेच मानसिक आरोग्यावर विपरित परिणाम होतो. यामुळे भारतीयांचे आयुष्य 5-10 वर्षांपर्यंत कमी होऊ शकते.
या पार्श्वभूमीवर भारतीय विज्ञान संस्था अर्थात इंडियन इन्स्टिट्यूट ऑफ सायन्स, बेंगळुरू , बंगळुरू येथील प्राध्यापक सूर्यसारथी बोस आणि प्राध्यापक कौशिक चॅटर्जी यांच्या नेतृत्वाखालील संशोधन पथकाने जंतू नष्ट करणारे 'एअर फिल्टर' विकसित केले आहे. हे एअर फिल्टर सामान्यतः ग्रीन टीमध्ये आढळणारे 'पॉलीफेनॉल' आणि 'पॉलीकॅटीओनिक पॉलिमर' सारख्या घटकांचा वापर करून जंतू निष्क्रिय करू शकते. हे 'हरित' घटक एका विशिष्ट बंधनाद्वारे सूक्ष्मजंतूंना क्षती पोहचवतात.
हे संशोधन आव्हानात्मक COVID-19 महामारीच्या काळात विज्ञान आणि अभियांत्रिकी संशोधन मंडळ ला देण्यात आलेले अनुदान, तसेच SERB-तंत्रज्ञान भाषांतर पुरस्कार  द्वारे समर्थित होते. या संशोधनाचे पेटंट मिळवण्यासाठी अर्ज दाखल करण्यात आला होता.
सतत वापरामुळे, सध्या वापरले जात असलेले एअर फिल्टर्स त्यात अडकलेल्या जंतूंचे प्रजनन स्थळ बनतात. या जंतूंच्या वाढीमुळे फिल्टरची छिद्रे बंद होतात, ज्यामुळे फिल्टरचे आयुष्य कमी होते. या जंतूंच्या पुनरुत्पादनामुळे परिसरातील लोकांना याचा संसर्ग होऊ शकतो. राष्ट्रीय चाचणी आणि अंशांकन प्रयोगशाळा मान्यता मंडळ  मान्यताप्राप्त प्रयोगशाळेत या नवीन प्रतिजैविक एअर फिल्टरची चाचणी घेण्यात आली असून हा एअर फिल्टर 99.24% च्या कार्यक्षमतेसह SARS-CoV-2  निष्क्रिय करु शकत असल्याचे आढळून आले आहे. हे तंत्रज्ञान AIRTH या स्टार्ट अपकडे हस्तांतरित करण्यात आले आहे. हे स्टार्टअप व्यावसायिकरणाच्या हेतुने सध्याच्या जंतू-उत्पादक एअर फिल्टर्सच्या जागी जंतू नष्ट करणारे एअर फिल्टर्स वापरणार आहे.
या नवकल्पनेमध्ये हवेतून पसरणाऱ्या रोगजंतूमुळे होणारे स्थानिक रोग रोखू शकतील असे प्रतिजैविक फिल्टर विकसित करण्याची ग्वाही देण्यात आली होती, म्हणूनच 2022 मध्ये याचे पेटंट मंजूर करण्यात आले. आपल्या एसी, सेंट्रल डक्ट आणि एअर प्युरिफायरमधील हे नवीन फिल्टर्स हवेच्या प्रदूषणाविरुद्धच्या आपल्या लढ्यात महत्त्वपूर्ण भूमिका बजावू शकतात तसेच प्रदूषण आणि कोरोनाव्हायरस सारख्या हवेतील रोगजंतूंचा प्रसार कमी करु शकतात.
AIRTH चा फिल्टर आणि सामान्य फिल्टर यांच्यातील सूक्ष्मजीव वाढीची तुलना.
A comparison of microbial growth between AIRTH’s filter and a normal filter
वाणिज्य आणि उदयोग मंत्रालय
औद्योगिक परवानग्या आणि मंजुरीसाठी एक खिडकी योजनेची आढावा बैठक पियूष गोयल यांच्या अध्यक्षतेखाली संपन्न
नवी दिल्ली, 22 जून 2021
केंद्रीय वाणीज्य आणि उद्योग, रेल्वे आणि ग्राहक कल्याण, अन्न आणि सार्वजनिक वितरणमंत्री पियूष गोयल आज म्हणाले की, आपण लवकरच राष्ट्रीय एक खिडकी योजनेचा पहिला टप्पा डिजिटल माध्यमातून सुरू करणार आहोत. भारतात व्यवसाय करण्यासाठी सुरुवातीपासून आवश्यक असणाऱ्या विविध परिचालनपूर्व प्रक्रियांची माहिती करून घेणे आणि त्यासाठी अर्ज करणे गुंतवणूकदारांना या डिजिटल प्लॅटफॉर्ममुळे शक्य होणार आहे. यामध्ये प्रारंभी 17 मंत्रालये / विभाग आणि 14 राज्ये ऑनबोर्ड समाविष्ट असतील, ज्याचा लवकरच प्रारंभ होईल असे त्यांनी सांगितले. वाणीज्य आणि उद्योग राज्यमंत्री सोम प्रकाश देखील या बैठकीला उपस्थित होते.
गोयल यांनी आशा व्यक्त केली की, ही एक विनाअडथळा कार्यपद्धती असेल, जेथे जमीन खरेदीपासून व्यवसाय आणि उद्योजकांना आवश्यक असणारी सर्व माहिती उपलब्ध असेल. ते म्हणाले की, ``एक खिडकी योजना`` एक वास्तविक योजना असेल आणि गुंतवणूकदारांच्या सर्व अडचणी सोडवण्याचे किंवा गरजांची पूर्तता एकाच ठिकाणी करण्याचे काम करेल. हे पूर्व गुंतवणुकीसह सल्ला मार्गदर्शन, जमीन, बँका आणि केंद्र आणि राज्य पातळीवरील सुविधांच्या मंजुरीबाबतची माहिती, एन्ड-टू-एन्ड सुविधा उपलब्ध करून देऊन, पाठिंबा पुरवेल. गुंतवणूकदारांना एखादा विशिष्ट व्यवसाय सुरू करण्यासाठी, मंजुरीसाठी आवश्यक प्रक्रिया जाणून घेण्यासाठी आणि व्यवसाय सुरू करण्यासाठी संबंधित मंजुरी मिळवण्याच्या उद्देशाने अर्ज करण्यास परवानगी देईल, त्या मंजुरींची स्थिती जाणून घेऊ शकेल तसेच त्या संदर्भात एकाच व्यासपीठावर स्पष्टीकरण मागू शकेल / त्याबाबत शोध घेऊ शकेल.
याशिवाय या फ्लॅटफॉर्मवर वापरला जाणारा अतिमहत्त्वाच्या डेटाची  सुरक्षा आणि अधिकृतता यावरही गोयल यांनी भर दिला. ते म्हणाले, सर्व अतिमहत्वाच्या डेटाचे संरक्षण करण्यासाठी सर्व सुरक्षा उपाय या ठिकाणी असले पाहिजेत. हा प्लॅटफॉर्म सुरू होण्यापूर्वी त्रयस्थ पक्षाकडून याची पडताळणी करण्याची सूचनाही त्यांनी दिली.S.Patil/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
रसायन आणि खते मंत्रालय
सर्वांसाठी स्वस्त आणि दर्जेदार औषधे उपलब्ध करुन देण्याच्या सरकारच्या योजनेमुळे रुग्णांची 15,000 कोटी रुपयांची बचत- मनसुख मांडवीय
नवी दिल्ली, 20 नोव्हेंबर 2018
सर्वांना परवडतील अशी दर्जेदार औषधे उपलब्ध करुन देण्याच्या सरकारच्या उपक्रमामुळे देशभरातील रुग्णांची 15,000 कोटी रुपयांची बचत झाली आहे अशी माहिती केंद्रीय रसायन आणि खते विभागाचे राज्यमंत्री मनसुख मांडवीय यांनी दिली. राष्ट्रीय औषध निर्माण मूल्य प्राधिकरणाने हा अंदाज व्यक्त केला असल्याचे त्यांनी सांगितले.
देशातल्या प्रत्येक नागरिकाच्या आरोग्याची काळजी घेण्याच्या पंतप्रधान नरेंद्र मोदी यांच्या धोरणामुळे केंद्रीय रसायने आणि खते मंत्रालयाने काही औषधांच्या किंमती नियंत्रणात ठेवण्याचे धोरण आखले होते. यानुसार जीवरक्षक आणि अत्यावश्यक औषधांच्या किंमती कमी करण्यात आल्या होत्या. त्याशिवाय हृदयात घातला जाणाऱ्या कोरोनरी स्टेन्टची किंमतही सरकारने कमी केली. याचा लाभ 10 लाख रुग्णांना झाला आहे तर गुडघे प्रत्यारोपण शस्त्रक्रियेचा खर्च कमी केल्यामुळे दीड लाख रुग्णांना लाभ झाल्याचे मांडवीय यांनी सांगितले.
B.Gokhale/R.Aghor/P.Malandkar
(Visitor Counter : 46
पंतप्रधान कार्यालय
कर्नाटकचे मुख्यमंत्री म्हणून शपथ घेतलेल्या बी एस बोम्मई यांचे पंतप्रधानांकडून अभिनंदन
पंतप्रधान नरेंद्र मोदी यांनी, कर्नाटकचे मुख्यमंत्री म्हणून शपथ घेतलेल्या बी एस बोम्मई यांना शुभेच्छा दिल्या आहेत.
कर्नाटकचे मुख्यमंत्री म्हणून शपथ घेतलेल्या बी एस बोम्मई यांचे अभिनंदन. विधिमंडळ आणि प्रशासकीय समृद्ध अनुभव लाभलेले बोम्मई,राज्यात आमच्या सरकारने केलेले असामान्य कार्य वृद्धिंगत करतील असा मला विश्वास आहे. यशस्वी कारकिर्दीसाठी त्यांना शुभेच्छा, असे पंतप्रधानांनी ट्वीटरवर म्हटले आहे.
ग्राहक व्यवहार, अन्न आणि सार्वजनिक पुरवठा मंत्रालय
लॉकडाऊन काळात एफसीआयने केलं राज्य/केंद्रशासित प्रदेशांना 160 लाख मे.टन अन्नधान्याचं वाटप
एनएफएसए आणि पीएमजीकेवाय अंतर्गत आवश्यकता पूर्ण करण्यासाठी पुरेसा साठा उपलब्ध आहे
नवी दिल्ली, 13 मे 2020
लॉकडाऊनच्या काळात गहू आणि तांदळाचा अखंड पुरवठा देशभरात करण्याची तजवीज भारतीय अन्न महामंडळाकडे आहे. राष्ट्रीय अन्नसुरक्षा कायद्यांतर्गत, केंद्र सरकार लाभार्थ्यांना दर महिन्याला 5 किलो धान्य पूरवत आहे तसेच प्रधानमंत्री गरीब कल्याण अन्न योजनेअंतर्गत 81.35 कोटी लोकांना आणखी 5 किलो धान्य पूरवत आहे.
देशाची गरज भागविण्यासाठी एफसीआयकडे पुरेसा साठा उपलब्ध आहे. 1 मे 2020 रोजी 642.7 लाख मेट्रीक टन इतका धान्यसाठा उपलब्ध होता, ज्यापैकी 285.03 लाख मेट्रिक टन तांदूळ आणि 357.7 लाख मेट्रिक टन गहू होते. 12 मे2020 पर्यंत, 159.36 लाख मेट्रिक टन अन्नधान्य विविध योजनांच्या अंतर्गत वाटप करण्यात आले आहे. एनएफएसए अंतर्गत राज्य सरकारांनी 60.87 लाख मेट्रिक टन अन्नधान्य उचलले असून, जवळपास दीड महिना पुरेल एवढे किंवा त्या बरोबरीत आहे. शिवाय, एकूण 120 लाख मेट्रिक टन अन्नधान्य वाटपाच्या तुलनेत, पीएमजीकेएवाय अंतर्गत एकूण 79.74 लाख मेट्रिक टन धान्य उचलण्यात आले आहे, जे दोन महिन्याच्या वाटपा इतके समतुल्य आहे. लॉकडाऊनच्या काळात महाराष्ट्राने एनएफएसए अंतर्गत 3.15 लाख मेट्रिक टन गहू आणि 1.35 लाख मेट्रिक टन तांदूळ घेतले तर पीएमजीकेएवाय अंतर्गत 4.62 लाख मेट्रिक टन तांदूळ घेतले, म्हणजे एकूण 5.97 लाख मेट्रिक टन तांदूळ उचलले आहेत. आणि गहू व तांदूळ मिळून 9.12 लाख मेट्रिक टन अन्नधान् उचलेले आहे.
लॉकडाऊनच्या काळात  एनएफएसए आणि पीएमजीकेएवाय अंतर्गत राज्यांनुसार अन्नधान्य घेतलेली सविस्तर माहितीसाठी येथे क्लिक कराB.Gokhale/S.Shaikh/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 161
पंतप्रधान कार्यालय
पंतप्रधानांनी देशवासियांना स्वातंत्र्य दिनाच्या दिल्या शुभेच्छा
पंतप्रधान नरेंद्र मोदी यांनी स्वातंत्र्य दिनानिमित्त देशवासियांना शुभेच्छा दिल्या आहेत. अमृत काळात भारताला विकसित राष्ट्र बनवण्याचा संकल्प अधिक बळकट करण्याचे त्यांनी आवाहन केले.
पंतप्रधानांनी ट्विट केले:
"तुम्हा सर्वांना स्वातंत्र्यदिनाच्या अनेक अनेक शुभेच्छा. चला, या ऐतिहासिक प्रसंगी अमृत काळात भारताला विकसित राष्ट्र बनवण्याचा संकल्प अधिक बळकट करूया. जय हिंद !
स्वातंत्र्य दिनाच्या हार्दिक शुभेच्छा. आपल्या महान स्वातंत्र्यसैनिकांना आपण आदरांजली वाहतो आणि त्यांचे स्वप्न साकारण्याप्रती आपल्या वचनबद्धतेचा पुनरुच्चार करतो. जय हिंद!"
युवा व्यवहार आणि क्रीडा मंत्रालय
टेबल टेनिससाठीच्या राष्ट्रीय प्रशिक्षण शिबिरालाभारतीय क्रीडा प्राधिकरणाची मान्यता; टेबल टेनिस फेडरेशन ऑफ इंडिया घेणार सोनपत येथे शिबिर
नवी दिल्ली, 24 ऑक्टोबर 2020
भारतीय क्रीडा प्राधिकरणाने टेबल टेनिसच्या राष्ट्रीय प्रशिक्षण शिबिरासाठी मान्यता दिली असून, ते 28 ऑक्टोबर ते 8 डिसेंबर या काळात घेतले जाणार आहे. शिबिरामध्ये 11 खेळाडू  आणि चार सहयोगी कर्मचारी यांचा समावेश असलेले हे शिबिर टेबल टेनिस फेडरेशन ऑफ इंडियाच्या वतीने दिल्ली पब्लिक स्कूल, सोनपत येथे घेतले जाणार आहे. या शिबिरासाठी एकूण सुमारे रुपये 18 लाख खर्चाची मान्यता देण्यात आली आहे .
शिबिरार्थींसाठी दिल्ली पब्लिक स्कूल, सोनपत येथील निवासी व्यवस्थेमध्ये राहण्याची सोय करण्यात आली आहे. क्रीडा उपक्रम पुन्हा सुरू करण्यासाठी भारतीय क्रीडा प्राधिकरणाने स्थापित केलेल्या मानक कार्यपद्धतीचे हे शिबिर पालन करेल. यावर्षी मार्चमध्ये देशभरात टाळेबंदी जाहीर झाल्यानंतर टेबल टेनिससाठी आयोजित करण्यात आलेले हे पहिले राष्ट्रीय शिबिर आहे.
चार वेळा राष्ट्रकुल क्रीडा स्पर्धेत सुवर्णपदक विजेता अचंता शरद कमल हे पुरुष प्रशिक्षण गटात सहभागी होणार आहेत. तेथे मानुष शाह, मानव ठक्कर, सुधांशु ग्रोव्हर आणि जुबीन कुमार देखील सहभागी होणार आहेत. महिलांच्या प्रशिक्षण गटात अनुशा कुटुंबले, दिया चितळे, सुथिर्था मुखर्जी, अर्चना कामत, तकेमी सरकार आणि कौशनी नाथ यांचा समावेश असेल.
टार्गेट ऑलिम्पिक पोडियम योजना विकास गटाचा भाग असलेली आणि 2018 च्या युवा ऑलिम्पिक्समध्ये उपान्त्य फेरीतील खेळाडू असलेली अर्चना कामत या शिबिराच्या वातावरणात पुन्हा येण्याबद्दल उत्सुक आहे आणि बऱ्याच दिवसांनंतर तिची संघातील सहकाऱ्यांशी भेट होणार आहे, “मी बंगळुरू येथे माझ्या मूळ गावी प्रशिक्षण घेत होते परंतु, पुन्हा प्रशिक्षण शिबिराच्या वातावरणात परत येण्याची उत्सुकता आहे. जिथे मला बऱ्याच दिवसांनंतर भारतीय संघात असलेले माझे सहकारी भेटतील आणि त्यांच्याबरोबर मला प्रशिक्षण घेता येईल.” कामत पुढे म्हणाली की, ऑलिम्पिकसाठी पात्र ठरणे आणि त्यामध्ये खेळणे हे तिचे अंतिम लक्ष्य आहे, त्यामुळे सध्या ती फक्त एकावेळी एका सामन्यावर सध्या लक्ष केंद्रित करीत आहे.
अलिकडच्या काळात 2018 राष्ट्रकुल क्रीडा स्पर्धेत 8 पदके जिंकून त्याच वर्षी आशियाई क्रीडा स्पर्धेत प्रथमच पदके जिंकून भारताने टेबल टेनिसमध्ये उत्कृष्ट कामगिरी केली आहे.
S.Tupe/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 103
पंतप्रधान कार्यालय
पंतप्रधान आणि स्वीडनच्या पंतप्रधानांमध्ये दूरध्वनीवरुन चर्चा
नवी दिल्ली, 7 एप्रिल 2020
पंतप्रधान नरेंद्र मोदी यांनी आज स्वीडनचे पंतप्रधान स्टीफन लोव्हेन यांच्याशी दूरध्वनीवरुन चर्चा केली.
दोन्ही नेत्यांनी कोविड-19 या जागतिक साथीच्या आजाराच्या सद्यस्थितीविषयी तसेच या आजारावर नियंत्रण मिळवण्यासाठी तसेच त्याच्या आर्थिक परिणामांवरच्या उपाययोजनांवर चर्चा केली.
भारतीय आणि स्वीडिश संशोधकांनी यासंदर्भात विकसित केलेले संशोधन, माहिती आणि आकडेवारी परस्परांना देण्याबाबत यावेळी दोन्ही नेत्यांनी सहमती दर्शवली, ज्याचा कोविड विरुद्धच्या जागतिक लढ्यात लाभ होऊ शकेल.
भारत आणि स्वीडनचे जे नागरिक दोन्ही देशात लॉकडाऊनमुळे अडकले आहेत, त्या सर्व नागरिकांना आवश्यक त्या सुविधा आणि मदत पोहचवण्याची ग्वाही, दोन्ही नेत्यांनी परस्परांना दिली.
कोविड-19 चा सामना करतांना आवश्यक त्या औषधांच्या पुरवठ्यासाठी दोन्ही देशातले अधिकारी संपर्कात राहतील, असेही, या चर्चेत ठरले.
G.Chippalkatti/R.Aghor/D.Rane
(
संरक्षण मंत्रालय
संरक्षण मंत्र्यांच्या हस्ते भारतीय वायू सेनेतील कमांडर्सच्या परिषदेचे उद्घाटन
नवी दिल्ली, 31 मे 2018
वायू सेनेच्या वायू भवन या मुख्यालयात संरक्षण मंत्री निर्मला सितारामन यांच्या हस्ते आज वायू सेनेतील कमांडर्सच्या पहिल्या द्वैवार्षिक परिषदेचे उद्घाटन झाले. एअरचीफ मार्शल बी.एस.धनोआ यांनी संरक्षणमंत्री निर्मला सितारामन, संरक्षण राज्यमंत्री डॉ. सुभाष भामरे आणि संरक्षण सचिव संजय मित्रा यांचे स्वागत केले.
यावर्षी एप्रिल महिन्यात आयोजित करण्यात आलेल्या ‘गगनशक्ती’ या उपक्रमाबाबत तसेच वायू सेनेच्या सद्यस्थितीबाबत एअरचीफ मार्शल धनोआ यांनी संरक्षण मंत्र्यांना माहिती दिली. अलिकडच्या काळात भारतीय वायू सेनेने आयोजित केलेल्या ‘गगनशक्ती’ या उपक्रमाबाबत संरक्षण मंत्र्यांनी परिषदेला उपस्थित कमांडर्सचे कौतुक केले. स्वदेशी निर्मितीचे महत्त्व अधोरेखित करताना संरक्षणमंत्र्यांनी केंद्र सरकारच्या ‘मेक इन इंडिया’ कार्यक्रमाअंतर्गत येत्या 15 वर्षात संरक्षण विषयी दर्जेदार उत्पादने प्राप्त होतील असा विश्वास व्यक्त केला. उडान योजनेला सहाय्य देत राष्ट्र उभारणीच्या कामात वायू सेना महत्त्वाची भूमिका बजावत असल्याचेही संरक्षण मंत्र्यांनी आवर्जून नमूद केले.
S.Tupe/M.Pange/P.Kor
(Visitor Counter : 59
रसायन आणि खते मंत्रालय
भारतीय अर्थव्यवस्थेत रसायने आणि पेट्रोकेमिकल उद्योगाची भूमिका महत्वाची असून, त्याने इतर अनेक क्षेत्रांना देखील विकसित केले आहे: केंद्रीय रसायन आणि खते राज्यमंत्री भगवंत खुबा
केंद्रीय रसायन आणि खते राज्यमंत्री भगवंत खुबा यांनी आज सांगितले की, भारतीय अर्थव्यवस्थेत रसायने आणि पेट्रोकेमिकल उद्योगाची भूमिका महत्वाची असून, त्याने इतर अनेक क्षेत्रांना देखील विकसित केले आहे. ते मुंबईत आयोजित भारतीय रसायने परिषदेच्या  पुरस्कार समारंभाला संबोधित करताना बोलत होते. रसायन उद्योगात 80,000 पेक्षा जास्त रासायनिक उत्पादनांचा समावेश असल्याचे त्यांनी यावेळी सांगितले. ते म्हणाले की आयातीवरील अवलंबित्व कमी करण्यासाठी सरकारने अधिक चांगल्या पायाभूत सुविधांची निर्मिती, व्यवसाय सुलभता आणि रसायने क्षेत्रासाठी पीआयएल यासारखे विविध उपक्रम हाती घेतले आहेत. देशांतर्गत उत्पादन जागतिक स्तरावर स्पर्धात्मक बनवण्यासाठी, रासायनिक उत्पादनात जागतिक स्तरावर सर्वोत्तम कामगिरी करणारे उत्पादक घडवण्यासाठी, निर्यातीला चालना देण्यासाठी आणि रोजगार निर्मितीसाठी सरकार कटिबद्ध असल्याचे त्यांनी अधोरेखित केले. ते पुढे म्हणाले की भारताने मागील आर्थिक वर्षाच्या तुलनेत 2022-23 या आर्थिक वर्षात थेट परदेशी गुंतवणुकीत  91% वाढ नोंदवली आहे. यावरून, या क्षेत्राची गुंतवणूक, विकास आणि रोजगार निर्मितीची प्रचंड क्षमता दिसून येते. रसायन उद्योग सध्या 210 दशलक्ष/अब्ज यूएस डॉलर्सचा आहे आणि 2025 पर्यंत तो 300 चा टप्पा गाठण्याची अपेक्षा आहे, असे त्यांनी सांगितले. भारतीय रसायने परिषदेचे अध्यक्ष बिमल गोकुळदास यांनीही पुरस्कार सोहळ्यात आपले विचार मांडले आणि रसायन उद्योगाचे महत्त्व अधोरेखित केले. ते म्हणाले की, रसायन उद्योगांविषयीची धारणा बदलण्याची गरज आहे, आणि या उद्योगाच्या महत्वाबाबत लोकांमध्ये जागृती करणे आवश्यक आहे, हे वास्तव रसायन उद्योगाशी संबंधितांनी लक्षात घ्यायला हवे. या उद्योगाशिवाय माणसाची एकही गरज पूर्ण झाली नसती आणि इतर उद्योग विकसित झाले नसते, याकडे त्यांनी लक्ष वेधले.
उद्योगातील पद्धती अद्ययावत करण्यासाठी, आयसीसी सुरक्षा आणि पर्यावरण संरक्षणासह अनेक प्रशिक्षण कार्यक्रम आयोजित करत असल्याची माहिती त्यांनी दिली, आणि या प्रयत्नांचे अनेक सकारात्मक परिणाम दिसून येत असल्याचे नमूद केले.
भारत सरकारच्या रसायने आणि पेट्रोकेमिकल्स विभागाचे सहसचिव  एस. के. पुरोहित, यांच्यासह इतर मान्यवर यावेळी उपस्थित होते. भारतीय रसायने परिषद आयसीसी पुरस्कार कंपन्यांना प्रदान करण्यात आले, आणि रसायने उद्योगाच्या विविध क्षेत्रांमध्ये अपवादात्मक कामगिरी करणाऱ्या व्यक्तींना जीवन गौरव पुरस्काराने गौरविण्यात आले.
वाणिज्य आणि उदयोग मंत्रालय
भारतातील उद्योगांची गुणवत्ता आणि उत्पादकता विकसित करण्यासाठी-फोकस्ड मँरेथाँन वेबिनार्सचे आयोजन होणार
भारत सरकारच्या वाणिज्य आणि उद्योग मंत्रालयाचा, उद्योग आणि अंतर्गत व्यापार संवर्धन विभाग, राष्ट्रीय गुणवत्ता परीषद  आणि राष्ट्रीय उत्पादकता परीषद  राष्ट्रीय मानके विभाग  आणि इंडियन चेंबर,भारतातील उद्योगांची गुणवत्ता आणि उत्पादकता विकसित करण्यासाठी 'उद्योग मंथन - विशिष्ट क्षेत्रासाठी विशिष्ट वेबिनार्सचे' आयोजन करत आहे. या वेबिनार्संना दिनांक 4 जानेवारी 2021 पासून प्रारंभ होत असून त्यांचा समारोप दिनांक 2 मार्च 2021 रोजी होईल. वाणिज्य आणि उद्योग मंत्री श्री. पियुष गोयल, दिनांक 6 जानेवारी 2021रोजी यात सहभागी होणाऱ्यांना संबोधित करतील.
प्रत्येक वेबिनारचे सत्र दोन तासांचे असेल, ज्यात विभागीय आणि उद्योगातील तज्ञांसोबतच्या चर्चेचा समावेश असेल आणि या सर्व सत्रांचे इच्छुकांसाठी यू ट्यूब द्वारे थेट प्रसारण केले जाईल.
या वेबिनारमधे केलेल्या शिफारशींचे संकलन करण्यात येईल ज्यायोगे उद्योग क्षेत्रात स्पर्धात्मक वातावरण तयार होऊन भारतीय उत्पादने/सेवा यांची मागणी वाढेल जेणेकरून निर्यात वाढ आणि आर्थिक विकास याला चालना मिळेल.
श्री. पियुष गोयल यांनी नुकतेच भारतीय उद्योग आणि उत्पादकता सुधारण्यावर भर देण्यासाठी आणि त्याच्या विविध पैलूंवर विचार विनिमय करण्यासाठी सत्रे आयोजित करण्याचे आवाहन केले होते,जेणेकरुन देशाला उच्च दर्जाची कार्यक्षम उत्पादने ,व्यापारी आणि सेवापुरवठादार यांचा देश म्हणून मान्यता प्राप्त होईल.
संरक्षण मंत्रालय
भारत आणि श्रीलंकेचे संरक्षण सचिव यांनी, नवी दिल्लीत झालेल्या सातव्या वार्षिक संरक्षण संवादादरम्यान घेतला द्विपक्षीय संबंधांचा आढावा; द्विपक्षीय युद्धसराव अधिक जटिल करण्याबाबत सहमती
नवी दिल्ली, 23 फेब्रुवारी 2023
भारत आणि श्रीलंकेदरम्यान, सातवी वार्षिक संरक्षण विषयक संवाद बैठक आज म्हणजे, 23 फेब्रुवारी 2023 रोजी नवी दिल्लीत झाली. भारताचे संरक्षण सचिव गिरिधर अरमाने आणि श्रीलंकेचे संरक्षण सचिव जनरल कमल गुणरत्ने यांनी संयुक्तपणे बैठकीचे अध्यक्षपद भूषवले. बैठकीदरम्यान, दोन्ही देशांदरम्यान सुरू असलेल्या संरक्षण सहकार्य घडामोडींचा आढावा घेण्यात आला, तसेच दोन्ही देशांमध्ये होत असलेल्या द्विपक्षीय युद्धसरावांची जटिलता वाढविण्यास सहमती दर्शवण्यात आली. दोन्ही बाजूंनी, प्रशिक्षणाच्या संदर्भात, एकमेकांच्या अनुभवाचा आणि क्षमतांचा जास्तीत जास्त लाभ करुन देण्याविषयीची काटिबद्धता व्यक्त केली.
सचिव गिरीधर अरमाने यांनी या फलदायी संवादासाठी जनरल कमल गुणरत्ने आणि त्यांच्या शिष्टमंडळाचे आभार मानले. या संवादात झालेल्या सामायिक सामंजस्याच्या आधारे, भविष्यातही श्रीलंकेसोबत एकत्रित काम करण्यास भारत उत्सुक असल्याचे अरमाने यांनी सांगितले.
भारतीय प्रतिनिधी मंडळात संरक्षण मंत्रालय, एकात्मिक संरक्षण कर्मचारी मुख्यालय, सर्व्हिस हेडक्वार्टर्स आणि परराष्ट्र व्यवहार मंत्रालयाचे अधिकारी यांचा समावेश होता. तर श्रीलंकेच्या शिष्टमंडळात,श्रीलंकेच्या हवाई दलाचे कमांडर एअर मार्शल एसके पाथिराना यांच्यासह इतर वरिष्ठ मान्यवरांचा समावेश होता.
हा वार्षिक संरक्षण संवाद दोन्ही देशांमधील सर्वोच्च संस्थात्मक संवाद व्यवस्था आहे. भारत आणि श्रीलंकेच्या सशस्त्र सेना यांच्यात भविष्यातील संबंधांच्या वाटचालीत या संवादाला विशेष महत्व आहे. दोन्ही देशांच्या सशस्त्र दलांमध्ये अनेक क्षेत्रांत द्विपक्षीय सहकार्य राखण्याचा प्रयत्न सुरू असून उभय देशांमधला वाढता सहभाग द्विपक्षीय संबंधांच्या भविष्यासाठी एक सकारात्मक बाब आहे.
S.Kane/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 114
गृह मंत्रालय
केंद्रीय गृहमंत्री अमित शहा यांनी कोविड -19 संबंधित व्यवस्थेचा आढावा घेण्यासाठी लोकनायक जयप्रकाश नारायण  रुग्णालयाला दिली अचानक भेट
 रुग्णालयाला अचानक भेट दिली. अमित शहा यांनी दिल्लीच्या मुख्य सचिवांना निर्देश दिले की, प्रत्येक कोरोना रुग्णालयाच्या कोरोना प्रभागात सीसीटीव्ही कॅमेरे बसवावेत, जेणेकरून तेथे देखरेखीची व्यवस्था असेल आणि रूग्णांच्या समस्याही सोडविता येतील.
केंद्रीय गृहमंत्र्यांनी दिल्लीच्या मुख्य सचिवांना हेही निर्देश दिले की, अन्न पुरवठा करणाऱ्या कॅन्टीनसाठी पर्यायी  व्यवस्था देखील स्थापित केली जावी, जेणेकरुन एका कॅन्टीनमध्ये संसर्ग झाल्यास रूग्णांना विना अडथळा दुसऱ्या कॅन्टीनमध्ये जेवण मिळू शकेल.
अमित शहा यांनी कोरोना रूग्णांच्या उपचाराच्या माध्यमातून मानवतेची सेवा करणाऱ्या डॉक्टर आणि परिचारिकांचे मनो-सामाजिक समुपदेशन करण्याचे निर्देश देखील दिले. यामुळे हे सुनिश्चित होईल की, ते केवळ शारीरिकदृष्ट्याच नव्हे तर, मानसिक दृष्ट्या देखील साथीच्या रोगाचा सामना करण्यसाठी सक्षम असतील.
पंतप्रधान कार्यालय
गुरु पौर्णिमेनिमित्त पंतप्रधानांनी जनतेला दिल्या शुभेच्छा
नवी दिल्ली, 5 जुलै 2020
पंतप्रधान नरेंद्र मोदी यांनी गुरु पौर्णिमेनिमित्त जनतेला शुभेच्छा दिल्या आहेत.
“देशवासियांना गुरु पौर्णिमेच्या खूप खूप शुभेच्छा. जीवनाचे सार्थक करणाऱ्या गुरुंप्रती आदरभाव व्यक्त करण्याचा आजचा विशेष दिवस आहे. या प्रसंगी सर्व गुरुजनांना माझे सादर नमन”, असे पंतप्रधानांनी म्हटले आहे.
B.Gokhale/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
प्रयागराज येथे पंतप्रधानांच्या हस्ते नव्या विमानतळ संकुलाचे, कुंभमेळ्यासाठीच्या एकात्मिक आदेश आणि नियंत्रण कक्षाचे व विविध विकासप्रकल्पांचे उद्घाटन
नवी दिल्ली, 16 डिसेंबर 2018
पंतप्रधान नरेंद्र मोदी यांनी आज प्रयागराज येथे नव्या विमानतळाच्या संकुलाचे, कुंभमेळ्यासाठीच्या एकात्मिक आदेश आणि नियंत्रण कक्षाचे व विविध विकासप्रकल्पांचे उद्घाटन केले.
त्यानंतर पंतप्रधानांनी गंगापूजन केले तसेच स्वच्छ कुंभ प्रदर्शनाचे उद्घाटनही त्यांच्या हस्ते झाले. प्रयागराज इथल्या ‘अक्षयवट’ लाही त्यांनी भेट दिली. त्यानंतर प्रयागराज इथल्या अंदावा येथे पंतप्रधानांच्या हस्ते विविध विकासकामांचे लोकार्पण, उद्घाटन आणि पायाभरणी समारंभ झाला.
यानंतर झालेल्या जाहीर सभेत बोलताना पंतप्रधान म्हणाले की, यंदा अर्धकुंभमेळ्यासाठी येणारे भाविक अक्षयवटाचेही दर्शन घेऊ शकतील. प्रयागराजला येण्यासाठी दळण-वळण व्यवस्था अधिक उत्तम करण्याचा सरकार प्रयत्न करत आहे असे त्यांनी सांगितले. आज लोकार्पण केलेल्या प्रकल्पांमुळे प्रयागराजच्या पायाभूत सुविधा आणि दळण-वळणात सुधारणा होईल असे ते म्हणाले. नव्या विमानतळ टर्मिनलचे काम एका वर्षाच्या विक्रमी वेळेत पूर्ण झाल्याबद्दल त्यांनी आनंद व्यक्त केला.
अर्धकुंभमेळ्यासाठी येणाऱ्या भाविकांना उत्तम सुविधा मिळाव्यात यासाठी सरकार सर्वतोपरी प्रयत्न करत आहे असे त्यांनी सांगितले. भारताचा वैभवशाली इतिहास आणि उज्ज्वल भवितव्याचे दर्शन या कुंभमेळ्यातून घडावे यासाठी यंत्रणा काम करत असल्याचे ते म्हणाले.
गंगा नदी स्वच्छ करण्यासाठीचे प्रयत्न युद्ध पातळीवर सुरु आहेत असे सांगत सांडपाणी प्रक्रिया केंद्र आणि घाटांचे सौंदर्यीकरण यामुळे गंगा नदी स्वच्छता मोहिमेला गती मिळाली असल्याचे ते म्हणाले.
कुंभ हे भारत आणि भारतीयत्वाचे प्रतिक आहे असे पंतप्रधान म्हणाले. कुंभमेळ्यामुळे आपण एक होतो. कुंभमेळा हा ‘एक भारत, श्रेष्ठ भारत’ याचेच दर्शन देतो असे त्यांनी सांगितले. कुंभमेळ्याचे आयोजन केवळ श्रद्धेचाच विषय नाही तर हा भारताच्या सन्मानाचाही विषय आहे. त्यामुळे कुंभमेळ्याला येणाऱ्या प्रत्येक भाविकाची योग्य काळजी घ्यावी जावी असे त्यांनी सांगितले. या अर्धकुंभमेळ्यातून नव्या भारतात परंपरा आणि आधुनिकता याचा संगम झाल्याचे दर्शन भाविकांना होईल असा विश्वास त्यांनी व्यक्त केला.
काही शक्ती न्यायव्यवस्थेवर दबाव आणण्याचा प्रयत्न करत आहेत, याबाबत देशाच्या नागरिकांनी सजग राहावे असे पंतप्रधान म्हणाले. असे लोक स्वत:ला सर्व सस्थांपेक्षा मोठे समजतात, अशी टीका पंतप्रधानांनी यावेळी केली.
B.Gokhale/R.Aghor/P.Malandkar
(Visitor Counter : 46
निती आयोग
स्टार्टअप संशोधकांना सक्षम करण्यासाठी अटल इनोव्हेशन मिशनची फ्रेशवर्क्स कंपनीसोबत भागीदारी
नवी दिल्ली, 7 सप्टेंबर 2020
देशातील नवसंशोधक आणि उद्योजकांना सक्षम पाठिंबा देण्याच्या दृष्टीने, नीती आयोगाच्या अटल इनोव्हेशन मिशनने फ्रेशवर्क्स आयएनसी या सॉफ्टवेअर कंपनीसोबत भागीदारी केली आहे
या भागीदारीमुळे, अटल इनोव्हेशन मिशन संदर्भात संस्था आणि स्टार्ट अप कंपन्यांची कार्यक्षमता वाढणार असून, स्टार्टअप नवसंशोधक आणि नवउद्योजकांमध्ये नवोन्मेषाला चालना मिळणार आहे.
या भागीदारीअंतर्गत, फ्रेशवर्क्स कंपनी, त्यांच्या उत्पादनांचा वापर अटल इनोवेशन मिशन आणि त्यांच्या लाभार्थ्यांना करु देईल, ज्यामुळे, स्टार्ट अप कंपन्या कमी खर्चात आपली कामे अधिक कार्यक्षमतेने करु शकतील. या अंतर्गत लाभार्थ्यांना दिले जाणारी उत्पादने फ्रेशसेल्सशी सबंधित आहे—म्हणजेच सीआरएम सॉफ्टवेअर, फ्रेशडेस्क- ग्राहकांसाठीच्या सुविधेविषयीचे सॉफ्टवेअर, फ्रेशचाट-ग्राहकांना मेसेज पाठवणारे सॉफ्टवेअर, फ्रेश रिलीज-अजाईल प्रोजेक्ट मॅनेजमेंट सॉफ्टवेअर, फ्रेशकॉलर-क्लाऊड टेलिफोनी सॉफ्टवेअर, फ्रेशमार्केटर- मार्केटिंग ऑटोमेशन सॉफ्टवेअर, फ्रेशटीम- एचआर प्रोजेक्ट मॅनेजमेंट सॉफ्टवेअर, फ्रेशसर्व्हिस आणि आयटी सर्व्हिस मॅनेजमेंट सॉफ्टवेअर,इत्यादींचा समावेश आहे.
फ्रेशवर्क्स च्या तज्ञ विभागांकडून संसाधने आणि मार्गदर्शन देखील या अंतर्गत पुरवले जाईल. त्यात प्रत्यक्ष अथवा आभासी पद्धतीने फ्रेशवर्क्सच्या टीम लीडर्सची तसेच त्यांच्याशी संलग्न असलेल्या इतर तज्ञाशी देखील बोलता येईल.
या अंतर्गत अटल इनोव्हेशन मिशनसोबत विविध वेबिनार्स आयोजित केले जातील. यात कार्यशाळा, मोड्यूल प्रशिक्षण आणि इतर संबंधित मुद्यांचा समावेश असेल.
या आभासी कार्यक्रमाला AIM चे अधिकारी, नीती आयोग आणि फ्रेशवर्क्स,विविध स्टार्ट अप कंपन्यांचे प्रतिनिधी, AIM- संलग्न शाळांचे प्रतिनिधी आणि इतर मान्यवर उपस्थित होते.M.Iyengar/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135